Kadišos slėnis
Kadišos slėnis (arab. وادي قاديشا) − tai viena iš svarbiausių, ankstyvųjų krikščionių vienuolių gyvenviečių pasaulyje. Vienuolynai Kadišos slėnyje, iš kurių daugumas labai seni, gražiai įsikomponuoja į kalnuoto reljefo aplinką. Netoliese išliko Libano kedro (arba kitaip Dievo kedro) liekanos iš buvusio didelio miško masyvo. Libano kedras senovėje buvo labai vertinamas kaip puiki statybinė medžiaga įvairiems kulto statiniams statyti. 1998 m. Kadišos slėnis įtrauktas į UNESCO Pasaulio paveldo sąrašą.